**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**Nr. 00 din 00.00.2024**

**Proiect**

Ca urmare a solicitării de emitere a acordului de mediu adresate de **Szoboszlai Györk,** cu domiciliul în județul Sălaj, comuna Camăr, satul Camăr, nr. 499A, înregistrată la APM Sălaj cu nr. 9527/07.12.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.02.2024, că proiectul: ***Sprijin pentru investiții în noi suprafețe ocupate de păduri din cadrul PNRR – Szoboszlai Györk, localitatea Camăr, județul Sălaj***, propus a fi amplasat în județul Sălaj, localitatea Camăr, comuna Camăr, locul numit Nordman,

***nu se supune evaluării impactului asupra mediului.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 1, lit d – *Împădurirea terenurilor pe care nu a existat anterior vegetație forestieră sau defrișare în scopul schimbării destinației terenului*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Comuna Camăr, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:*** Prezentul proiect presupune împădurirea unei suprafețe totale de 26,03 ha, pe șapte amplasamente, pe terenuri cu eroziune de suprafață prin apă, prin implementarea investiției: *1. Campania națională de împădurire și reîmpădurire, inclusive păduri urbane. Subinvestiției I.1. A Sprijin pentru investiții în noi suprafețe ocupate de păduri, din cadrul Planului Național de Redresare și Reziliență*.

Terenul este arabil, parțial înierbat și cu specii de arbuști (păducel, porumbar, măceș), pe teritoriul comunei Camăr, județul Sălaj, în extravilanul localității, având ca vecinătăți terenuri private cu culture intensive de pomi de crăciun, livezi mai vechi, într-o stare de vegetație lâncedă, terenuri arabile cultivate agricol, executate în regie proprie, atât de titularul de proiect cât și cetățeni din zonă.

Accesul la teren se face din DJ 110B și DJ 109P, apoi prin drumul comunal DC 100 și DC 101, de unde, pe drumuri de exploatație agricolă, se ajunge la locațiile amplasamentelor. Distanța de la drum până la șantierele de împădurit este 200 – 400 m, neimplicând probleme de organizare de șantier.

Pe baza corelării datelor climatice și studiul pedostațional, s-au constituit șapte unitatăți staționale, numerotate de la U.S.1 la U.S.7, respectiv câte o unitate stațională pentru fiecare amplasament și s-a stabilit grupa stațională G.S. 8, ceea ce presupune o compoziție de împădurire: 50% stejar pedunculat (gorun, stejar roșu), 25% frasin (paltin, cireș, tei argintiu) și 25% arbuști (lemn câinesc, corn, măceș).

Înainte de plantare, în terenul cu pantă sub 15 grade, se va pregăti terenul și solul printr-o scarificare, pentru permeabilizarea stratului compact de sol dar și dislocarea eventualelor cioate sau rădăcini, o arătură normală și două discuiri perpendiculare, executate în proximitatea de timp a lucrărilor de plantat. Pe terenul cu pantă peste 15 grade, în zona de deal, se va proceda la pregătirea parțială a solului, în benzi, terase sau vetre.

Instalarea vegetaţiei forestiere prin metoda plantaţiilor este posibilă doar în timpul repausului vegetativ - toamna după căderea frunzelor sau primăvara înainte de desfacerea mugurilor. Plantarea puieţilor se va face în gropi de 30x30x30 cm. Plantarea se va realiza la adâncime de minim 5 cm deasupra coletului, pentru a preveni dezgolirea acestuia prin spulberare stratului afânat de la suprafaţa solului sau prin deşosare şi expunerea rădăcinilor puieţilor la acţiunea factorilor vătămători (uscăciune şi îngheţ). Săparea gropilor se va face cu cazmaua. Pământul rezultat se va așeza separat, în două părți, pentru ca stratul de pământ vegetal de la suprafață să fie folosit la acoperirea rădăcinilor. În situația în care terenul o permite se pot face gropi de plantat cu motoburghiul, cu diametru de 20-25 cm.

Schema de plantare recomandată, este în dreptunghi, cu distanţa de 2 m între rânduri şi 0,75 m între puieţi pe rând, rezultând o desime de plantare de 6700 puieți/ha.

Nu este cazul să se prevadă alimentare cu apă pentru udatul puieților, precipitațiile fiind suficiente pentru culturile forestiere.

Pe parcursul a 6 ani se vor executa lucrări de întreținere a puieților pe rând și între rânduri prin mobilizări de sol și descopleșiri. În fiecare an se va executa controlul anual al împăduririlor.

Pentru a preîntâmpina degradarea puieților și a arborilor tineri de către animalele sălbatice și domestice, aceste terenuri fiind amplasate între alte terenuri agicole, pășuni și lizieră de pădure, se vor împrejmui cu gard de plasă înnodată, întinsă pe șpalieri de beton sau bulumaci de lemn.

Stâlpii vor fi consolidaţi din 25 m în 25 m cu contrafişe, având lungimea de 2,20 m. Contrafişele se confecţionează din acelaşi material ca şi stâlpii. Contrafişele, în pământ se sprijină pe o talpă cu lungimea de 0,5 m, confecţionat din lemn rotund cu diametrul de 13-16 cm, îngropat în pământ. Pentru accesul în interiorul suprafeței plantate se va executa o poartă cu lățimea de 6 m alcătuită din două două părți de câte 3 m fiecare.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei și a biodiversităţii***: prin implementarea proiectului se folosește suprafața de 26,03 ha, pe șapte amplasamente, teren arabil și neproductiv, cu destinația ”teren de împădurit”. În cadrul proiectului nu se consumă resurse naturale: apă, sol, materie organică rezultată din decopertări, defrişări sau altea semenea. Prin crearea de suprafețe împădurite în timp se va produce îmbunătățitra calităţii solului, sporirea biodiversității prin crearea de ecosisteme caracteristice speciilor sălbatice.

**b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

*În perioada de execuţie* a proiectului și în *perioada de exploatare* vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de plantare. În perioada de execuţie a proiectului impactul asupra factorilor de mediu va fi temporar, realizarea proiectului va conduce la efecte negative nesemnificative atât pe durata proiectului, cât și după realizarea lui.

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* monitorizarea mediului în conformitate cu legislația în vigoare;

***Lucrări de organizare de șantier***: - nu este cazul.

Accesul la amplasamente se va realiza în localitatea Camăr, comuna Camăr, județul Sălaj cu acces din DJ 110B și DJ 109P, apoi prin drumul comunal DC 100 și DC 101, de unde, pe drumuri de exploatație agricolă. Distanța de la drum până la terenurile propuse pentru împădurire este de cca. 200 – 400 m, neimplicând probleme de organizare de șantier.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nu au fost identificate riscuri pentru sănătate; realizarea proiectului va fi benefică pentru populație; reducerea poluării atmosferice prin fixarea dioxidului de carbon și reținerea prafului din atmosferă.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform adresei eliberate de Primăria Comunei Camăr, suprafețele de terenuri pentru implementarea proiectului: 9 ha în tarlaua Fekete domb, 10,63 ha în tarlaua Kavas kapu, 2,44 ha în tarlaua Sasto, 2,54 ha în tarlaua Koszego, au categoria de utilizare: teren arabil; iar 1,4 ha în tarlaua Fekete domb are categoria de utilizare – teren neproductiv;

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - *conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, numai în zona de lucru pe perioada de execuţie a proiectului.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - *redusă, în condiţiile respectării proiectul de plantare şi ansamblului de măsuri de protecţie prezentate, posibilitatea impactului asupra factorilor de mediu este redusă.*

d6) debutul, durata, frecvenţa si reversibilitatea preconizate ale impactului: - *perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de plantare. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt;*

d7) cumularea impactului cu impactul altor proiecte existente și/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III.** Proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Se vor lua toate măsurile necesare să fie respectate toate prevederile legilor în vigoare pe timpul execuției lucrărilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. MS nr. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

cons. Hajnalka MATE - GYORGY